gl gl gl en gl gl ja en ca gl en gl en ru en gl gl gl gl gl gl en gl it gl gl gl it gl pt gl gl gl gl gl vi gl gl gl gl gl gl gl gl gl vi gl gl gl pt pt gl gl gl gl en gl gl gl gl gl gl gl gl lt de gl gl gl gl en pt gl pt gl pt gl gl gl pt es gl gl gl gl fr en gl ceb en gl ca gl gl gl gl gl en pt ca gl gl gl
Localizan no río Mandeo a carteira do veciño de Betanzos que permanece desaparecido - G24
Foi xusto á altura de onde o seu can, co que saía pasear a diario, quedara sen moverse agardando polo seu dono
Os mergulladores da Garda Civil tiveron que suspender os traballos de rastrexo a media tarde debido ás fortes correntes e as mareas vivas
Na xornada deste martes os axentes do Grupo Especial de Actividades Subacuáticas da Garda Civil inspeccionaron o fondo do río Mandeo na zona do porto de Betanzos. Nas augas do río atoparon a carteira do home desaparecido. Foi xusto á altura de onde o seu can, co que saía a pasear a diario, quedara sen moverse agardando polo seu dono.
Pablo Beade,  concelleiro de Seguridade do Concello de Betanzos sinalou que "todo apunta a que efectivamente o can non mentía cando quedou no sitio sinalando e ao atopar a súa carteira todos os indicios apuntan efectivamente a que se botou á auga".
As cámaras do porto rexistraron a súa entrada, pero non a súa saída. No dispositivo de busca participan tamén efectivos de Protección Civil, un helicóptero de Salvamento Marítimo e un grupo de drons de Emerxencias de Galicia. O home, de 69 anos, falta da súa casa desde a mañá do luns. Un home "veciño de aquí, moi coñecido e querido e que sempre estaba a pasear co seu can pola vila", segundo apunta o concelleiro de Seguridade.
Os mergulladores da Garda Civil tiveron que suspender os traballos de rastrexo a media tarde debido ás fortes correntes e as mareas vivas. O concelleiro de Seguridade de Betanzos confía en que "mañá pola mañá hai preamar e a ver se a corrente lles permite seguir coa busca porque neste momento de suba a corrente da marea é moi forte". Este mércores retomaranse os traballos de busca.
"Non puiden evitalo", di o maquinista do Alvia, e volve pedir perdón ás vítimas
Macrorredada en Zaragoza contra as carreiras ilegais
Néganlle unha cervexa nun bar por moroso e regresa ao local cunha motoserra acesa
Falece unha persoa en Carballeda de Valdeorras ao caer dunha bicicleta
Contido con Xeográficas Galicia .
Este venres comezan a poñer a cuarta dose da vacina da COVID-19 aos maiores de 85
Bruxelas corrixe a Planas e di que o veto non afectou nunca á pesca por riba dos 400 metros
Alcoa chega a un acordo con Endesa para a subministración do 32 % da electricidade
Agricultores da Terra Chá comezan a sementar soia con fins comerciais
Síguenos en redes sociais
Aviso legal e Política de Privacidade